
Тақырыбы: "Баланың эмоционалдық жағдайын қолдау: ата-ана не білуі керек"
Мақсаты:Ата-аналардың баланың эмоционалдық жағдайын түсінуі мен қолдау дағдыларын қалыптастыру. Отбасында балаға психологиялық қауіпсіз орта жасауға бағыт-бағдар беру.
Міндеттері:Ата-аналарды баланың жас ерекшеліктеріне байланысты эмоцияларымен таныстыру.Баланың сезімін дұрыс қабылдап, оған қолдау көрсету жолдарын үйрету.Отбасы мен балабақша арасындағы эмоционалдық байланыс пен сенімді нығайту.Баланың өзін-өзі реттеу, стреске төзімділік дағдыларын дамытуға ата-ананың рөлін түсіндіру.Ата-аналар арасында позитивті тәрбие әдістерін насихаттау.Құрметті ата-аналар!Баланың ақыл-ойынан бұрын, оның көңіл-күйі, сезімі маңызды. "Эмоционалды тұрақты бала ғана жақсы оқиды" деген қағида бар.
1. Баланың эмоциясы деген не?Бұл - баланың қуанышы, ашуы, қорқынышы, реніші. 3-6 жас аралығында бала әлі өз сезімін басқара алмайды. Сондықтан біз ересектер көмектесуіміз керек.
2. Ата-ана не істеуі керек? 
5 АЛТЫН ЕРЕЖЕ
1. Тыңдаңыз
Бала "маған ренжідім" десе, "еркелеме" деп ұрыспаңыз. "Неге ренжідің? Айтып берші" деп құлақ салыңыз.
2. Сезімін мойындаңыз
"Қорықпа, ештеңе жоқ" демеңіз. Оның орнына: "Сен қорыққаныңды түсінемін. Мен қасыңдамын" деп айтыңыз.
3. Атын атаңыз
Балаға эмоцияның атын үйретіңіз: "Сен қазір қатты ашулысың", "Сен ренжіп тұрсың". Атын білген бала оны басқара бастайды.
4. Құшақтаңыз
Кейде 1000 сөзден 1 құшақ күштірек. Стресстегі баланы алдымен тыныштандырып, сосын сөйлесіңіз.
5. Үлгі көрсетіңіз
Өзіңіз ашуланғанда айқайласаңыз, бала да солай жасайды. "Мен қатты шаршадым, 5 минут демалып алайын" деп айтуды үйреніңіз
.3. Балабақшада біз не істейміз?"Көңіл-күй бұрышы" - бала сурет салып, эмоциясын шығарады"Сиқырлы сөмкше" - ренжігенде жұмсақ ойыншықты құшақтайдыЕртегі терапиясы - ертегі арқылы қорқынышын жеңеміз
Тәрбиеші әр баланың көңіл-күйін таңертең тексередіҚорытынды:Эмоциясын айта алатын бала - бақытты бала. Үйде "Мен саған сенемін" деген орта болса, балабақшада ол еркін болады. 
Баланың жанын емдеу - дәрімен емес, махаббатпен.Бірге қолдайық! Назарларыңызға рахмет.



